Хутка прыгрэе вясновае сонейка і для леснікоў пачнецца наступны адказны перыяд – пасадка лесу. Як паведаміў Мікалай Яфімавіч, загадзя падрыхтаваны ўжо ўчасткі, якія зоймуць саджанцамі лясных культур. Дарэчы, лясніцтва мінулай восенню перавыканала план па зборы жалудоў. Так, пры плане 300 кілаграмаў удалося сабраць 800 (!). Іх пасадзілі ў гадавальніку на 10 сотках. Вясной будзе бачна, як перазімавалі і якая колькасць будучых саджанцаў праклюнецца з іх.